హైదరాబాద్ : ఎంసీహెచ్ఆర్డీలో కేబినెట్ సబ్ కమిటీ భేటీ జరిగింది. ఉద్యోగ, ఉపాధ్యా సంఘాలతో మంత్రివర్గ ఉపసంఘం భేటీ అయ్యింది. ప్రధానంగా జోనల్ విధానంపై చర్చించారు. జోనల్ విధానంపై భిన్న వాదనలు సాగాయి. మూడు జిల్లాలకు చెందిన వారితో మంత్రివర్గం సమావేశమయ్యారు. దసరా నుండి కొత్త జిల్లాలు అమలు కావాలని సీఎం కేసీఆర్ ఆదేశాల మేరకు ఈ సమావేశం జరుగుతోంది. జోనల్ విధానం ఎత్తివేయాలని లేనిపక్షంలో ఖమ్మం, నిజామాబాద్, ఆదిలాబాద్ జిల్లాలు ఐదో జోన్ పరిధిలోకి వస్తాయని వాదించారు. జోనల్ విధానం కొనసాగించాలని కొన్ని ఉపాధ్యాయ సంఘాలు కోరాయి. స్థానికత ఆధారంగా ఉద్యోగుల కేటాయింపులు జరగాలని ఉద్యోగ సంఘాలు పేర్కొన్నాయి. ఉద్యోగుల విభజనకు కమిటీ వేయాలని సబ్ కమిటీని విన్నవించారు. పీఆర్సీ బకాయిలు, హెల్త్ కార్డుల సమస్యలు పరిష్కరించాలని డిమాండ్ చేశారు. ఏపీలో పనిచేస్తున్న నాలుగో తరగతి తెలంగాణ ఉద్యోగులను వెనక్కి రప్పించాలని విజ్ఞప్తి చేశారు. జిల్లా స్థాయి రిక్రూట్ మెంట్ లు ఎక్కువగా జరగాలని కోరారు. రాష్ట్రస్థాయి పరిధిలో జరిగే అఖిలపక్ష సమావేశం అనంతరం ప్రభుత్వానికి నివేదిక సమర్పించనున్నారు.